CELEX: 32016R0603
Language: da
Date: 2016-04-18 00:00:00
Title: Rådets gennemførelsesforordning (EU) 2016/603 af 18. april 2016 om gennemførelse af forordning (EU) nr. 267/2012 om restriktive foranstaltninger over for Iran

20.4.2016   
               
               
                  DA
               
               
                  Den Europæiske Unions Tidende
               
               
                  L 104/8
               
            RÅDETS GENNEMFØRELSESFORORDNING (EU) 2016/603
      af 18. april 2016
      om gennemførelse af forordning (EU) nr. 267/2012 om restriktive foranstaltninger over for Iran
      RÅDET FOR DEN EUROPÆISKE UNION HAR —
      under henvisning til traktaten om Den Europæiske Unions funktionsmåde,
      under henvisning til Rådets forordning (EU) nr. 267/2012 af 23. marts 2012 om restriktive foranstaltninger over for Iran og om ophævelse af forordning (EU) nr. 961/2010 (1), særlig artikel 46, stk. 2, og
      under henvisning til forslag fra Unionens højtstående repræsentant for udenrigsanliggender og sikkerhedspolitik, og
      ud fra følgende betragtninger:
      
                  (1)
               
               
                  Rådet vedtog den 23. marts 2012 forordning (EU) nr. 267/2012.
               
            
                  (2)
               
               
                  Med støtte fra Unionens højtstående repræsentant for udenrigsanliggender og sikkerhedspolitik indgik Kina, Frankrig, Tyskland, Den Russiske Føderation, Det Forenede Kongerige og De Forenede Stater den 14. juli 2015 en aftale med Iran om en langsigtet samlet løsning på det iranske atomspørgsmål. En vellykket gennemførelse af den fælles omfattende handlingsplan vil sikre, at det iranske atomprogram udelukkende har fredelig karakter, og vil medføre en samlet ophævelse af alle atomrelaterede sanktioner.
               
            
                  (3)
               
               
                  De Forenede Nationers Sikkerhedsråd vedtog den 20. juli 2015 resolution (UNSCR) 2231 (2015), som godkender den fælles omfattende handlingsplan, opfordrer til fuldstændig gennemførelse heraf i overensstemmelse med tidsplanen i den fælles omfattende handlingsplan og foreskriver handlinger, der skal udføres i overensstemmelse med den fælles omfattende handlingsplan.
               
            
                  (4)
               
               
                  Den fælles omfattende handlingsplan som godkendt ved UNSCR 2231 (2015) foreskriver bl.a., at Unionen skal fjerne de restriktive foranstaltninger, der er indført over for visse personer og enheder, på »overgangsdagen« (den 18. oktober 2023), der falder 8 år efter »vedtagelsesdagen« (den 18. oktober 2015), eller på et tidligere tidspunkt på grundlag af en rapport fra Den Internationale Atomenergiorganisations (IAEA's) generaldirektør til IAEA's Styrelsesråd og parallelt til FN's Sikkerhedsråd, hvoraf det fremgår, at IAEA har konkluderet, at alt nukleart materiale i Iran fortsat anvendes til fredelige aktiviteter (»bred konklusion«).
               
            
                  (5)
               
               
                  Rådet har gennemgået begrundelsen vedrørende en enhed, der skal omfattes af restriktive foranstaltninger indtil overgangsdagen, og har besluttet at supplere den.
               
            
                  (6)
               
               
                  Indsættelsen af oplysninger i bilaget til denne forordning bør finde anvendelse indtil den 22. oktober 2016.
               
            
                  (7)
               
               
                  Forordning (EU) nr. 267/2012 bør derfor ændres i overensstemmelse hermed —
               
            VEDTAGET DENNE FORORDNING:
      Artikel 1
      Bilag IX til forordning (EU) nr. 267/2012 ændres som anført i bilaget til nærværende forordning.
      Artikel 2
      Denne forordning træder i kraft dagen efter offentliggørelsen i Den Europæiske Unions Tidende.
      
         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Luxembourg, den 18. april 2016.
         
            
               På Rådets vegne
            
            F. MOGHERINI
            
               Formand
            
         
      
      
         (1)  EUT L 88 af 24.3.2012, s. 1.
      
         BILAG
         Følgende oplysninger indsættes i bilag IX, del I, punkt B, til forordning (EU) nr. 267/2012 indtil den 22. oktober 2016:
         I.   Personer og enheder, der er involveret i nukleare aktiviteter eller i aktiviteter vedrørende ballistiske missiler, og personer og enheder, der yder støtte til Irans regering.
         B.   Enheder
         
            
                         
                     
                     
                        Navn
                     
                     
                        Identificerende oplysninger
                     
                     
                        Begrundelse
                     
                     
                        Opført på listen den
                     
                  
                        »7a (*).
                     
                     
                        Bank Saderat Iran (herunder alle filialer) og datterselskaber:
                     
                     
                        Bank Saderat Tower, 43 Somayeh Ave, Teheran, Iran.
                     
                     
                        Ved håndtering af rembourser for Defence Industries Organisation (DIO) krænkede Bank Saderat i marts 2009 bestemmelserne i UNSCR 1737, der omfattede DIO og derfor krævede indefrysning af dens pengemidler, finansielle aktiver og økonomiske ressourcer og forbød, at nogen af dem blev stillet til rådighed for den. Ved håndtering af disse rembourser bistod Bank Saderat DIO også med at overtræde forbuddet i UNSCR 1747 om Irans indkøb og levering af våben og materiel i tilknytning hertil.
                     
                     
                         
                     
                  
                        
                                    a)
                                 
                                 
                                    Bank Saderat PLC (London)
                                 
                              
                     
                        5 Lothbury, London, EC2R 7 HD, Det Forenede Kongerige
                     
                     
                        100 %-ejet datterselskab af Bank Saderat
                     
                     
                         
                     
                  
         
            (*)  I henhold til Rådets gennemførelsesforordning (FUSP) 2016/603 finder denne indsættelse anvendelse indtil den 22. oktober 2016.«